**SISEKAITSEAKADEEMIA 2022/2023. õppeaasta**

 **KERGEJÕUSTIKU MEISTRIVÕISTLUSTE JUHEND**

**1. Eesmärk:** Selgitada akadeemia 2022/2023. õppeaasta parimad individuaal­võistlejad ja võistkonnad kergejõustikus.

Võimaldada kergejõustiku alasid proovida enne jõustruktuuride võistluseid.

**2. Läbiviimise koht ja aeg:** Kergejõustiku meistrivõistlused viiakse läbi **Rakvere staadionil**, **neljapäeval, 8. juunil algusega kell 10.00.**

**3. Osavõtjad:** Võistlustest võivad osa võtta kõik akadeemia õppurid, esindades oma kolledžit, samuti SJI magistrandid ja akadeemia töötajad.

**4. Võistluste korraldus:** Võistluste läbiviimise tagab Rakvere kergejõustiku kohtunike kogu. Võistluste arvestus toimub Vanglateenistuse kergejõustikuvõistluste raames ning akadeemia võistlejate tulemused (v.a justiitskolledži esindajad, kes osalevad ka VT arvestuses) saadakse 100 m eeljooksude ning kauguse ja heitealade 3 katse põhjal. Osalejad paigutatakse võistlema koos enda vanuseklassi võistlejatega, aga akadeemia võistluse arvestuses võetakse tulemused kokku, medaleid eraldi vanuseklassidele ei ole. Medalid antakse välja, kui alale on registreerunud vähemalt 4 osalejat. Auhinnaga tunnustatakse iga ala parimat 40+ vanusegrupi meest või naist.

**5. Võistlusalad:**

100 m jooks, kaugushüpe, kõrgushüpe, kuulitõuge, odavise, kettaheide, 3000 m jooks.

**Eelregistreerimine alade kaupa koos sünniaasta, esindatava üksuse ja transpordivajadusega saata 30. maiks epp.jalakas@sisekaitse.ee.**

**6. Tulemuste arvestamine:** Võistlused on nii individuaalsed kui ka võistkondlikud. Individuaalselt selgitatakse välja parimad alade lõikes, võistkondlikku arvestust peetakse kohapunktide summa alusel. Iga ala esimene koht nii meeste kui naiste arvestuses annab nii palju punkte kui oli sellel alal võistlejaid, sealt edasi 1 punkti võrra vähem kuni 1 punktini. Võistkondliku võidu selgitamiseks liidetakse kõigi võistlejate poolt saadud punktid.

**7. Autasustamine:** Autasustatakse võistlusalade võitjaid medalitega ja parimat võistkonda karikaga.

**8. Üldeeskirjad**. Võistluste käigus üleskerkinud küsimused lahendab kohtunike kogu.

Võistlejad vastutavad ise enda tervisliku seisundi ja võistluseks valmisoleku eest, peavad võistlema Ausa Mängu põhimõtteid järgides ning olema vajadusel valmis minema dopingukontrolli.

Epp Jalakas

spordijuht-vanemlektor